CELEX: 31989R3295
Language: el
Date: 1989-10-31 00:00:00
Title: Κανονισμός (ΕΟΚ) αριθ. 3295/89 της Επιτροπής της 31ης Οκτωβρίου 1989 που καθορίζει τη συμπληρωματική εισφορά καθώς και το ποσό αποδόσεως στον τομέα των σιτηρών για την περίοδο 1989/90

Avis juridique important

|

31989R3295

Κανονισμός (ΕΟΚ) αριθ. 3295/89 της Επιτροπής της 31ης Οκτωβρίου 1989 που καθορίζει τη συμπληρωματική εισφορά καθώς και το ποσό αποδόσεως στον τομέα των σιτηρών για την περίοδο 1989/90  

Επίσημη Εφημερίδα αριθ. L 320 της 01/11/1989 σ. 0043 - 0044

***** ΚΑΝΟΝΙΣΜΟΣ (ΕΟΚ) αριθ. 3295/89 ΤΗΣ ΕΠΙΤΡΟΠΗΣ  της 31ης Οκτωβρίου 1989  που καθορίζει τη συμπληρωματική εισφορά καθώς και το ποσό αποδόσεως στον τομέα των σιτηρών για την περίοδο 1989/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2860/89 (2), και ιδίως το άρθρο 4 παράγραφος 5 και 4 β παράγραφος 5,  τον κανονισμό (ΕΟΚ) αριθ. 729/89 του Συμβουλίου της 20ής Μαρτίου 1989 περί γενικών κανόνων του ειδικού καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών (3), και ιδίως το άρθρο 2 παράγραφος 4,  Εκτιμώντας:  ότι διαπιστώθηκε από την Επιτροπή ότι η παραγωγή σιτηρών 1989/90 υπερβαίνει κατά 500 000 τονους τη μεγίστη εγγυημένη ποσότητα· ότι όπως προκύπτει από τη διαπίστωση αυτή, η συμπληρωματική εισφορά συνυπευθυνότητας πρέπει να καθοριστεί στο 0,31 % της τιμής παρεμβάσεως που ισχύει για το μαλακό σίτο·  ότι σε εφαρμογή του κανονισμού (ΕΟΚ) αριθ. 1432/88 της Επιτροπής της 26ης Μαΐου 1988 περί λεπτομερειών εφαρμογής της εισφοράς συνυπευθυνότητας στον τομέα των σιτηρών (4), όπως τροποποιήθηκε τελευταία από τον κανονισμό (ΕΟΚ) αριθ. 2712/89 (5), η διαφορά μεταξύ της προβλεπόμενης συμπληρωματικής εισφοράς συνυπευθυνότητας και της οριστικής συμπληρωματικής εισφοράς συνυπευθυνότητας πρέπει να αποδοθεί στους παραγωγούς·  ότι ο κανονισμός (ΕΟΚ) αριθ. 1487/89 της Επιτροπής της 30ής Μαΐου 1989 για τον καθορισμό της συμπληρωματικής εισφοράς συνυπευθυνότητας στον τομέα των σιτηρών για την περίοδο 1989/90 (6) καθόρισε ενδεικτικά τη συμπληρωματική εισφορά συνυπευθυνότητας και θα πρέπει να καταργηθεί·  ότι σύμφωνα με τον κανονισμό (ΕΟΚ) αριθ. 729/89, το ολικό ποσό της ενισχύσεως υπέρ των μικρών παραγωγών έχει μειωθεί συναρτήσει του μέρους της αποδιδομένης εισφοράς συνυπευθυνότητας · ότι το αποτέλεσμα αυτό μπορεί να επιτευχθεί εφαρμόζοντας ένα συντελεστή στα ποσά που δόθηκαν στα κράτη μέλη από τον κανονισμό (ΕΟΚ) αριθ. 743/89 της Επιτροπής της 21ης Μαρτίου 1989 για την εφαρμογή μιας άμεσης ενίσχυσης υπέρ των μικρών παραγωγών σιτηρών (7)·  ότι προς το συμφέρον των παραγωγών και λαμβάνοντας υπόψη τις διοικητικές απαιτήσεις, πρέπει να εφαρμοσθεί η οριστική συμπληρωματική εισφορά συνυπευθυνότητας από την 1η Νοεμβρίου 1989·  ότι η Επιτροπή Διαχειρίσεως Σιτηρών δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1989/90:  - η συμπληρωματική εισφορά συνυπευθυνότητας που αναφέρεται στο άρθρο 4 β του κανονισμού (ΕΟΚ) αριθ. 2727/75 καθορίζεται σε 0,54 Ecu ανά τόνο,  - η διαφορά που προβλέπεται στο άρθρο 3 παράγραφος 1 του κανονισμού (ΕΟΚ) αριθ. 1432/88 καθορίζεται σε 4,68 Ecu ανά τόνο.  Άρθρο 2  Τα ποσά που αναφέρονται στο άρθρο 1 παράγραφος 2 και στο άρθρο 4 δεύτερη περίπτωση του κανονισμού (ΕΟΚ) αριθ. 743/89 πολλαπλασιάζονται με το συντελεστή 0,551724.  Άρθρο 3  Ο κανονισμός (ΕΟΚ) αριθ. 1487/89 της Επιτροπής καταργείται.  Άρθρο 4  Ο παρών κανονισμός αρχίζει να ισχύει την 1η Νοεμβρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 274 της 23. 9. 1989, σ. 41.  (3) ΕΕ αριθ. L 80 της 23. 3. 1989, σ. 5.  (4) ΕΕ αριθ. L 131 της 27. 5. 1988, σ. 37.  (5) ΕΕ αριθ. L 262 της 8. 9. 1989, σ. 22.  (6) ΕΕ αριθ. L 147 της 31. 5. 1989, σ. 23.  (7) ΕΕ αριθ. L 80 της 23. 3. 1989, σ. 38.